KOMMISSIONENS BESLUTNING af 22. juni 1995 om lister over tredjelande, hvorfra medlemsstaterne tillader indførsel af levende fjerkræ og rugeæg (Tekst af betydning for EØS) (95/233/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 21 og 26, og

ud fra følgende betragtninger:

Visse lande, som traditionelt leverer til medlemsstaterne, har ved fremsendelse af skriftlige garantier støttet af egnet dokumentation eller som resultat af inspektion på stedet måttet godtgøre, at de opfylder EF-kravene;

denne beslutning gælder, uden at dette berører Kommissionens beslutning 93/342/EØF (2), ændret ved beslutning 94/438/EF (3), hvori kriterierne blev fastsat for klassificering af tredjelande med hensyn til aviær influenza og Newcastle disease;

det kan i nogle tilfælde være nødvendigt at præcisere, fra hvilke områder i landene indførsel tillades; tilladelse til indførsel kan begrænses til bestemte arter eller kategorier af fjerkræ;

listen over tredjelande kan til enhver tid ændres for at tage hensyn til nye oplysninger eller nyopståede situationer; et lands opførelse på en liste skal genovervejes, når som helst yderligere oplysninger, navnlig som resultat af inspektioner på stedet, viser, at forholdene i vedkommende tredjeland kan have ændret sig, eller at tidligere modtagne oplysninger var ufuldstændige, urigtige eller unøjagtige;

skønt listen over tredjelande er grundlag for EF-bestemmelser om indførsler fra tredjelande i henhold til direktiv 90/539/EØF, bør der træffes andre foranstaltninger, navnlig med hensyn til særlige dyresundhedsbetingelser, krav vedrørende offentlig sundhed, restkoncentrationsplaner og attestering, for at opnå fuldstændig harmonisering af betingelserne for indførsel af levende fjerkræ og rugeæg;

der bør opstilles en særlig liste over tredjelande med hensyn til indførsel af strudsefugle på grund af de biologiske forskelle mellem disse dyr og andre fjerkræarter; sådanne dyr bør underkastes karantæne efter indførsel;

der bør tages hensyn til artikel 11 i direktiv 90/539/EØF og derfor opstilles en liste over de lande, som på trods af, at de frembyder mindre strenge dyresundhedsgarantier, kan gives tilladelse til indførsel af småforsendelser på betingelser, der svarer til dem, som er vedtaget i henhold til Rådets direktiv 92/65/EØF (4);

i afventning af at Kommissionen vedtager de nødvendige bestemmelser om udstedelse af sundhedscertifikat ved indførsel af levende fjerkræ og rugeæg fra de lande, der er opført på listen, kan medlemsstaterne ved indførsel fortsat anvende deres dyresundhedsmæssige krav, som var i kraft den 1. januar 1995;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Medlemsstaterne tillader indførsel af levende fjerkræ og rugeæg i overensstemmelse med listen i bilag I.

Listen i bilag I gælder ikke for indførsel af strudsefugle og rugeæg heraf.

2. Medlemsstaterne tillader indførsel af strudsefugle og rugeæg heraf i overensstemmelse med listen i bilag II. Betingelserne ved indførsel af sådanne dyr eller æg skal omfatte et krav om karantæne efter indførsel.

3. Som undtagelse fra stk. 1 og i afventning af vedtagelse af EF-regler om dyresundhedsbetingelser og udstedelse af sundhedscertifikat tillader medlemsstaterne indførsler af enkeltsendinger på under 20 enheder levende fjerkræ eller rugeæg i overensstemmelse med den i bilag III nævnte liste. Betingelserne for indførsel af sådanne sendinger skal omfatte et krav om isolering eller karanæne efter indførsel.

Bestemmelserne i første afsnit finder ikke anvendelse på sendinger af strudsefugle eller rugeæg heraf.

Artikel 2

Denne beslutning anvendes fra den 1. juli 1995.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 303 af 31. 10. 1990, s. 6.

(2) EFT nr. L 137 af 8. 6. 1993, s. 24.

(3) EFT nr. L 181 af 17. 7. 1994, s. 35.

(4) EFT nr. L 268 af 14. 9. 1992, s. 54.

BILAG I

Liste over lande, hvorfra medlemsstaterne tillader indførsel af levende fjerkræ og rugeæg bortset fra strudsefugle og strudseæg

Dette er en principiel liste, og indførsler skal opfylde de relevante dyre- og folkesundhedskrav.

>TABELPOSITION>

BILAG II

Liste over lande, hvorfra medlemsstaterne tillader indførsel af levende strudsefugle og strudseæg

Dette er en principiel liste, og indførsler skal opfylde de relevante dyre- og folkesundhedskrav.

>TABELPOSITION>

BILAG III

Liste over lande, hvorfra medlemsstaterne tillader indførsel af småforsendelser af levende fjerkræ og rugeæg bortset fra strudsefugle og strudseæg

Dette er en principiel liste, og indførsler skal opfylde de relevante dyre- og folkesundhedskrav.

Alle lande eller dele deraf, som er opført på listen i del I i bilaget til Rådets beslutning, 79/542/EØF, og hvorfra indførsel ikke er forbudt på grund af udbrud af aviær influenza og/eller Newcastle disease.